கோ ஆர் எச் - 2 (நெல்)

கோ ஆர் எச் 2 (CORH 2) என்பது வீரியம் மிகுந்த ஒட்டு நெல் வகையாகும். ஐ. ஆர். 58025 ஏ (IR 58025 A) என்ற ஆண் மலட்டுத்தன்மை கொண்ட பெண் இரகத்தையும், சி 20 ஆர் (C 20 R) என்ற ஆண் இரகத்தையும் இயற்கை முறையில் ஒட்டச் சேர்த்து கிடைக்கப்பெறும் நெல் வகையான இது, 125 நாட்களில் அறுவடைக்கு தயாராகும் குறுகியகால நெல் வகையாகும்.

மகசூல் 
1000 தானிய நெல்மணிகளின் எடை 23.77 கிராம் உள்ள இது, ஒரு எக்டேருக்கு சராசரியாக 6100 கிலோ மகசூலாக தரக்கூடியதாகும். நடுத்தரத் தானிய அமைப்புடைய இந்நெல் இரகம், நடுத்தரக் குட்டைத் தன்மைகொண்ட நெற்பயிராகவும், மற்றும் உயர் விளைச்சல் தரும் சிறப்பு இரகமாகவும் கருதப்படுகிறது.

அறிமுகம் 
தமிழ்நாடு வேளாண்மைப் பல்கலைக்கழகத்தால் 1998 ஆம் ஆண்டு கண்டறிந்து வெளியிடப்பட்ட இந்த கோ ஆர் எச் 2 நெல் இரகத்தின், அரிசி, வெண்ணிறமுடையதாகும்.

இவற்றையும் காண்க 
 கோ ஆர் எச் - 1 (நெல்)
 கோ ஆர் எச் - 3 (நெல்)
 கோ ஆர் எச் - 4 (நெல்)

புற இணைப்புகள்   
  கோ ஆர் எச் - 2 நெல் விளைச்சல்
 தமிழ்நாட்டின் நெல் இரகங்கள்

சான்றுகள் 

நெல் வகைகள்